section_heading: ICWS ciljnik
paragraph_text: Tvrtka Galileo Avionica (u suradnji s Berettom) proizvela je inovativan nišanski sustav Individual Combat Weapon System (ICWS) koji se montira na gornju Picatinny šinu. ICWS je poznat i pod nazivom ASPIS te je namijenjen promatranju i nišanjenju mete tijekom dana i noći u svim vremenskim uvjetima. Funkcionira tako da podatke prikupljene od senzora prikazuje na okularu putem OLED displayja. Također, ICWS je opremljen jednom termo kamerom koja radi između 8 i 12 mikrona (IC kanal) kao i jednom TV kamerom (video kanal). Prva kamera ima vidno polje od 18,5°x13,9° a druga 8,8°x6,6°. Termo kamera omogućava otkrivanje čovjeka na 800 metara ili tenka na 1.300 metara. S druge strane, TV kamera može otkriti vojnika na udaljenosti od 2 km.